CELEX: 32019R0613
Language: lt
Date: 2019-04-09 00:00:00
Title: 2019 m. balandžio 9 d. Komisijos įgyvendinimo reglamentas (ES) 2019/613 dėl tam tikrų prekių klasifikavimo Kombinuotojoje nomenklatūroje

16.4.2019   
               
               
                  LT
               
               
                  Europos Sąjungos oficialusis leidinys
               
               
                  L 105/8
               
            
         KOMISIJOS ĮGYVENDINIMO REGLAMENTAS (ES) 2019/613
         2019 m. balandžio 9 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 9 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Gaminys su vidiniu sriegiu, pagamintas iš nerūdijančiojo plieno. Jis yra veržlės formos su junge viename gale.
                        Gaminys naudojamas autotransporto priemonės hidraulinės stabdžių sistemos vamzdeliams surinkti.
                        Gaminį priveržus, jungties dalys užfiksuojamos tinkamoje padėtyje ir taip užtikrinamas hidraulinis sandarumas.
                        Žr. paveikslus (*1).
                     
                     
                        7318 16 39 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7318 , 7318 16  ir 7318 16 39  atitinkančiais prekių aprašymais.
                        Gaminys pasižymi objektyviomis 7318  pozicijai priskiriamų gaminių su sriegiais charakteristikomis.
                        Gaminys nelaikytinas vamzdžių arba vamzdelių jungiamosiomis detalėmis ir nepriskirtinas 7307  pozicijai, nes jis tik prispaudžia dalis, kurios sudaro jungtį, ir nesiliečia su vamzdeliais tekančiu skysčiu. Gaminio vidinis sriegis nėra skirtas hidrauliniam sandarumui sudaryti ar išlaikyti.
                        Gaminys nelaikytinas nebaigta gaminti jungiamąja detale / mova ir neklasifikuotinas pagal Kombinuotosios nomenklatūros 2 bendrosios aiškinimo taisyklės a punktą, nes jis neatitinka esminių gatavos jungiamosios detalės / movos požymių.
                        Varžtai, veržlės, sraigtai ir kt., tinkami naudoti vamzdžių arba vamzdelių jungiamosioms detalėms surinkti, nepriskiriami 7307  pozicijai (taip pat žr. Suderintos sistemos paaiškinimų 7307  pozicijos paaiškinimų išimčių b punktą).
                        Taigi gaminys laikytinas veržle iš nerūdijančiojo plieno ir jam priskirtinas KN kodas 7318 16 39 .
                     
                  
               
            
               (*1)  Paveikslai pateikiami tik dėl informacijos.